**NACRT PLANA PRORAČUNA**

**za 2025. s projekcijama za 2026. i 2027. godinu**

**(s kratkim obrazloženjem)**

**PRIHODI**

**PRIHODI za 2025. planirani su u iznosu od 10.095.000,00 eura od čega se 550.000,00 eura odnosi na planirani preneseni višak iz prethodnih godina, što je za 16,7% više u odnosu na izvorni plan proračuna za 2024.**

U proračunu prihoda za 2025. godinu najveća stavka su ***planirane kapitalne pomoći iz EU sredstava putem ITU i ITP u iznosu od 2.151.734,00 eura***. Svi projekti su prošli evaluaciju i odobreni su. Razdoblje provedbe projekata je do kraja 2027. godine.

**RASHODI**

***RASHODI za 2025. planirani su u iznosu od 10.095.000,00 eura ili 16,7% većem u odnosu na izvorni plan proračuna za 2024.***

Za 2024. godinu predviđeno je povećanje plaća kroz uvećanje osnovnog koeficijenta za službenike i namještenike. Rashodi za zaposlene bit će tako veći za 23,6%. što je u skladu i s proračunskim ograničenjem mase plaća, članak 14. Zakona o plaćama u LPRS

U proračunu rashoda za 2025. godinu, najveći dio planiranih rashoda se odnosi na rashode za nabavu nefinancijske imovine – ***investicijska ulaganja u 2025. godini i to u iznosu od 4.924.465,00 eura od čega se najveći dio ulaganja odnosi na:***

* ***Izgradnju novog groblja u mjestu Preko*** za što je predviđeno 794.735,00 eura,
* ***revitalizaciju i revalorizaciju tvrđave Sv. Mihovil u sklopu ITU programa projekta CULTURE UPLIFT!*** (Održivi urbani razvoj u Republici Hrvatskoj provodi se putem integriranih teritorijalnih ulaganja - ITU mehanizma,  koji se po prvi puta koristi u Europskoj uniji u razdoblju 2021.-2027. godine te koji omogućuje integriranje sredstava iz različitih europskih fondova i operativnih programa i ulaganje tih sredstava u aktivnosti kojima će se ojačati uloga  gradova kao pokretača gospodarskog razvoja) za što je predviđeno 606.560,00 eura,
* ***otkup zemljišta za parking ispred tvrđave Sv. Mihovil*** za što je predviđeno 50.000,00 eura,
* ***uređenje Prezentacijskog centra maslinarstva u Preku*** (obnova uljare u Preku) za što je predviđeno 273.812,50 eura, a u sklopu ITP programa (Integrirani teritorijalni program koji je namijenjen rješavanju specifičnih problema i izazova hrvatskih otoka),
* ***početak izgradnje ceste prema zoni Mačjak – Šumljak*** za što je predviđeno 280.000,00 eura,
* ***uređenje i sanacija pomorskog dobra plaže „Jugo“*** u sklopu ITP programa za što je predviđeno 533.711,00 eura,
* ***otkup zemljišta za izgradnju Vatrogasnog doma DVD-a Preko*** za što je predviđeno 100.000,00 eura,
* ***otkup zemljišta za pristupnu cestu na ulazu u mjesto Preko*** za što je predviđeno 200.000,00 eura
* ***uređenje parkinga u mjestu Lukoran*** za što je predviđeno 50.000,00 eura,
* ***postavljanje fotonaponskih panela na društvenim domovima u Lukoranu i Poljani*** u vrijednosti od 40.000,00 eura,
* ***izgradnja cesta u Općini Preko***  zašto je predviđeno 250.000,00 eura,
* ***projekt sanacije pomorskog dobra u Sutomišćici*** za što je predviđeno 150.000,00 eura,
* ***sanacija rive u mjestu Ugljan*** za što je predviđeno 150.000,00 eura,
* ***izgradnja Umirovljeničkog centra za kulturu, tradiciju i zdravlje*** za što je predviđeno 100.000,00 eura,
* ***dom za starije i nemoćne u Preku*** za što je predviđeno 172.000,00 eura,
* ***aglomeracija Preko – Kali*** za što je predviđeno 78.801,00 eura,
* ***ulaganja u razvoj pametnih i održivih rješenja i usluga*** što je okvir *koji se uglavnom sastoji od informacijskih i komunikacijskih tehnologija (IKT) za razvoj, primjenu i promicanje prakse održivog razvoja za rješavanje rastućih izazova urbanizacije.*

Veliki dio ovog **IKT** okvira u osnovi je inteligentna mreža povezanih objekata, uređaja i strojeva, za što je u planu proračuna predviđeno 126.187,50 eura od čega Fond za zaštitu okoliša i energetsku učinkovitost sudjeluje u sufinanciranju u iznosu od 75.712,50 eura

**POJAŠNJENJE NEKIH INVESTICIJSKIH PROJEKATA U 2025.**

* ***Program „Zaželi“ – Otočke ruke pomoći – prevencija institucionalizacije***
* 23550

**Fond**: Europski socijalni fond plus

**Program**: Program „Učinkoviti ljudski potencijali 2021.-2027.“

**Status**: Poziv na natječaj je bio otvoren od 21.8.2023. do 31.12.2024.

**384.000,00 eura,** 100% sufinancirano (omjer 85% - ESF: 15% - Ministarstvo rada, mirovinskog sustava, obitelji i socijalne politike)

**Trajanje projekta:** 30 najviše 36 mjeseci

**Specifični cilj**: *Pružanje usluge potpore i podrške u svakodnevnom životu starijim osobama i osobama s invaliditetom.*

* ***Projekt obnove (revitalizacija i revalorizacija) tvrđave Sveti Mihovil***

**Opći cilj projekta:** Rekonstrukcija i revitalizacija tvrđave Sv. Mihovil te razvoj turističke destinacije za doprinos održivom društveno-gospodarskom razvoju Općine Preko

**Specifični cilj:** Povećanje potrošnje i turističkog prometa u regiji, razvoj edukativnih i sadržaja, razvoj kulturnog i aktivnog turizma, poticanje zapošljavanja, produljenje sezone i povezivanje otoka kroz turizam

***Projekt obnove iznosi* 3.000.000,00 eura** i bit će ***85%-postotno financiran sredstvima iz ITU mehanizma***, traje do kraja 2027. godine te je tako predviđen planom za 2025. i projekcijama 2026. i 2027. godine što je u skladu s Provedbenim programom Općine Preko i ciljem o valorizaciji kulturne i prirodne baštine

* ***Izgradnja novog groblja u Preku***

Izgradnja započela u rujnu 2023. godine

Projekt – Faza I. u iznosu od **3.854.208,46 eura** prema troškovniku, uključujući izgradnju oko 260 grobnih mjesta. Projekt će se provoditi 2024. godine do 2027. godine. ***U rebalansu proračuna za 2024. je realizacija u iznosu od 1.075.124,64 eura.***

**Plan za 2025. – 794.735,00 eura**

**Plan za 2026. – 824.735,00 eura**

**Plan za 2027. – 824.739,00 eura**

* ***Aglomeracija Preko – Kali za izgradnju vodno-komunalne infrastrukture***

*Ukupna procijenjena vrijednost projekta je 7.880.072,54 eura od čega prihvatljivi dio projekta u iznosu od* ***5.043.246,62 eura sufinancira Ministarstvo gospodarstva i održivog razvoja, 630.405,81 eura Hrvatske vode, Općina Kali 315.202,90 eura*** *te* ***Općina Preko 315.202,90 eura*** *do kraja 2026. godine i to:*

2023. godine 3.750,00 eura

2024. godine 154.086,00 eura

2025. godine 78.801,00 eura

2026. godine 78.565,90 eura

*U skladu s člankom 4. Ugovora o sufinanciranju projekta, u slučaju da iznos prihvatljivih troškova bude veći od iznos ukupne procijenjene vrijednosti, isti će se financirati sredstvima Isporučitelja vodne usluge (TD Otok Ugljan d.o.o.).*

* **Obnova i uređenje Doma za starije i nemoćne u Preku**

*Rekonstrukcije i uređenja Bratske kuće u Preku povećanjem kapaciteta postojećeg Doma za starije i nemoćne u Preku.*

**Prema prijedlogu Zadarske Nadbiskupije potrebno je osnovati pravo građenja na 25 godina u svrhu izgradnje Doma kako bi se riješile dodatne administrativne aktivnosti vezano za realizaciju istog.**

* ***Pametni spremnici za odvojeno prikupljanje otpada***

Pametna kanta za otpad koja radi na solarni pogon, samostalno dojavljuje kada je puna, smanjuje količinu otpada u sebi te generira veći profit.

Tijekom 2024. godine prema Ugovoru o sufinanciranju Općina Preko je nabavila ove spremnike u iznosu od 16.495,00 eura, dio od 60% sufinanciran je sredstvima FZOEU.

U 2025. se također planira nabava istih spremnika u iznosu od **16.495,00 eura** i istim postotkom sufinanciranja od FZOEU.

* ***TIC – Ugljan***

Opremanje turističko – informativnog centra u mjestu Ugljan. Vrijednost opremanja je procijenjena na **20.125,00 eura** od čega ***Agencija za plaćanja u poljoprivredi i ribarstvu sufinancira dio u iznosu od 17.465,50 eura.*** Odluka donesena u travnju 2023. godine te je projekt u cijelosti uključen u rebalans za 2024. godinu, a povrat sredstava se očekuje u 2025. godini.

* **Cestovni ulaz u mjesto Preko**

U 2024. godini je izvorno planiran iznos od 100.000,00 eura koji se odnosi na otkup zemljišta za izgradnju cestovnog ulaza u mjesto Preko.

**U 2025. godini i projekciji za 2026. godinu planirano je 250.000,00 eura.**

* **Cesta prema zoni Mačjak – Šumljak**

*Glavni pristup ugostiteljsko – turističkoj zoni* ***Mačjak – Šumljak*** *zasniva se na pristupnoj cesti ranga nerazvrstane ceste (u ukupnoj dužini od cca 2 km od raskrižja na državnoj cesti D110 do ulaska u zonu) za koju je izdana Lokacijska dozvola (KLASA: UP/I-350-05/20-01/000041, URBROJ: 2198/1-07/11-20-0008, Zadar, 10. studenog 2020. godine).*

***Trasa pristupne ceste je uglavnom na razini neuređenog makadamskog puta (do mjesta gdje se odvaja dio koji se produžuje do uvale Prtljug) dok je u dijelu koji vodi prema samoj zoni u potpunosti neuređenog profila.***

U tekućoj 2023. godini, ***na ime troškova izvlaštenja ostvareno je oko 46.000,00 eura, a rebalansom je planirano 58.000,00 eura..***

**U slijedećoj 2025., trebala bi započeti I. Faza same izgradnje u iznosu od oko 650.000,00 eura: 2025. – 430.000,00 eura, 2026. – 240.000,00 eura i 2027. – 130.000,00 eura**

* **Poslovne zone: Korčulanići i Sutomišćica**

U svrhu poticanja gospodarskog razvoja i poduzetničkih aktivnosti na području Općine Preko.

Unutar Poduzetničke zone „ Korčulanići“ planirana je gradnja građevina poslovne namjene sukladno važećoj prostorno-planskoj dokumentaciji. U cilju stvaranja uvjeta za poticanje gospodarskog razvoja i poduzetničkih aktivnosti Općina Preko će na području Poduzetničke zone „ Korčulanići“ izgraditi potrebnu komunalnu infrastrukturu i urediti javne prometne površine.

Komunalna zona u Sutomišćici na lokaciji Grušine, u tijeku je čišćenje i priprema terena površine 20.000 metara četvornih za komunalnu zonu gdje će se smjestiti: reciklažno dvorište, odlagalište građevinskog otpada, kompostana, te prostori i skladišta općinskih komunalnih tvrtki Otok Ugljan d.o.o. i Obala i parkovi d.o.o., kao i pročistač za potrebe zone. U 2025. godini je predviđena izrada projektne dokumentacije u iznosu od 50.000,00 eura,

* ***Uređenje i sanacija pomorskog dobra plaže „Jugo“*** u sklopu ITP programa za što je u planu proračuna predviđeno 533.7110,00 eura. Svrha ovog projekta je poboljšanje funkcije plaže Jugo izgradnjom šetnice pored prometnice kako bi se dobio odvojeni koridor za pješake, a ujedno i plažna površina u dnevnom načinu korištenja. Aktivnost obuhvaća izgradnju šetnice koja će biti odvojena od prometnice zelenom površinom, kao i izgradnju betonskih stepenica za silazak u more. Predviđena je i rekonstrukcija zelenih otoka na postojećoj prometnici koji će dobiti novi oblik. Trošak obuhvaća građevinsko-obrtničke radove projekta, odnosno pripremne, zemljane, armiranobetonske i armirane radove, podopolagačke, bravarske radove, radove na uređenju dječjeg igrališta te zaštiti podzemih kabela.

Aktivnost obuhvaća nabavu elemenata plažne opreme – fiksnih ležaljki i fiksnih suncobrana. Fiksni suncobrani će biti od drvenih stupova sa slamnatim sjenilima, dok će fiksne ležaljke biti od drvenih letvica na drvenom okviru oblikovanja usklađenog prema postojećim ležaljkama.

* ***Uređenje Prezentacijskog centra maslinarstva u Preku*** u sklopu ITP programa i projekta „Zeleni arhipelag“. Radi se o projektu obnove stare uljare u Preku koji bi se financirao dijelom iz proračuna Općine Preko, a dijelom iz sredstava ITP programa,
* ***Projekt „Arhipelogos“***

**Nositelj projekta je Sveučilište u Zadru, a partneri su Grad Zadar, Općina Preko i Nasadi d.o.o.**

ARHIPELOGOS: Poticanje poduzetničkog okruženja i jačanje konkurentnosti otočnog gospodarstva Zadarske županije uz revitalizaciju infrastrukture javne, kulturne i društvene namjene zadarskih otoka

**Cilj projekta:** je doprinijeti integriranom i uključivom gospodarskom i društvenom razvoju zadarskih otoka i povećanju kvalitete života lokalnog stanovništva.

**Opis projekta:**

Uspostavom multifunkcionalnih centara Sveučilište u Zadru će omogućiti poticajno okruženje za rast poslovanja, razvoj vještina i interakciju zajednice na otocima. Ovi centri će osigurati višenamjenski prostor za obuku, mentorstvo, umrežavanje i razvoj inovacija, što će osnažiti obrte, mala i srednja poduzeća i unaprijediti društveni život na otocima. Grad Zadar će projektom utjecati na nedostatak temeljne javne i društvene infrastrukture rekonstrukcijom zgrada muzeja i društvenog doma, izgradnjom sportskog igrališta, otočnog parkirališta s elementima zelene infrastrukture i održivog prijevoza te uređenjem zelenih površina i mikro lokacija za coworking na otocima te tako doprinijeti poboljšanju životnih uvjeta te kulturnom i društvenom razvoju otočnih zajednica.

**KONTINUIRANA ULAGANJA**

* Izgradnja nerazvrstanih cesta i geodetski elaborati za nerazvrstane ceste te sanacija postojećih nerazvrstanih cesta u 2025.
* ***DV Lastavica*** – ***planirani iznosi sredstava od 95.532,00 eura*** za ***fiskalnu održivost u 2025. i kroz slijedeće 2 godine***
* Aglomeracija – Ugljan obuhvaća rješavanje kanalizacije i pročišćavanja otpadnih voda za mjesto Ugljan i sva pripadajuća naselja te Psihijatrijsku bolnicu Ugljan
* Uređenje šetnica uz obalu – Općina Preko
* Uređenje javnih površina
* Sanacija rive u mjestu Ugljan
* PRŠI – Plan razvoja infrastrukture širokopojasnog pristupa
* Povećanje iznosa za stipendije
* Povećanje iznosa božićnica za umirovljenike
* Sufinanciranje rada raznih kulturnih i sportskih udruga